на недвижими имоти и всякакви други значими показатели, компетентните органи оценяват периодично и поне веднъж годишно дали минималните стойности за LGD по параграф 4 от същия член са подходящи за експозиции, обезпечени с жилищни или търговски недвижими имоти, разположени на тяхна територия. Компетентните органи могат, ако е целесъобразно от гледна точка на финансовата стабилност, да определят по-високи минимални стойности на средно претеглената по експозициите LGD за експозиции, обезпечени с имоти, разположени на тяхна територия.
 Вж. част 12
 Кредитен риск: Вътрешнорейтингов подход (IRB)
 Член 178, параграф 1, буква б)
 Неизпълнение на длъжник
 В класа експозиции на дребно, както и експозиции към субекти от публичния сектор компетентните органи може да заменят срока от 90 дни със срок от 180 дни за експозиции, обезпечени с жилищен имот или търговски недвижим имот на МСП.
 Кредитен риск от контрагента
 Член 284, параграф 4
 Стойност на експозицията
 Компетентните органи могат да изискат стойност на коефицинта α, по-висока от 1,4, или да разрешат на институциите да използват своите собствени оценки в съответствие с параграф 9.
 Пазарен риск: Позиционен риск
 Член 327, параграф 2
 Нетиране между конвертируем инструмент и съчетана позиция в базовия инструмент
 Компетентните органи могат да възприемат подход, при който вероятността конкретна конвертируема позиция да се конвертира е отчетена, или да въведат капиталово изискване за покриване на евентуални загуби в резултат на конвертирането.
 Големи експозиции
 Член 395, параграф 1
 Максимални размери на големите експозиции към институции
 Компетентните органи могат да определят максимален размер, по-нисък от 150 000 000 EUR, за големите експозиции към институции.
 Големи експозиции
 Член 400, параграф 2, буква а) и член 493, параграф 3, буква a)
 Освобождаване или частично освобождаване на големите експозиции от изискването за максимален размер
 Компетентните органи могат напълно или частично да освобождават покритите облигации, попадащи в обхвата на член 129, параграфи 1, 3 и 6.
 Член 400, параграф 2, буква б) и член 493, параграф 3, буква б)
 Компетентните органи могат напълно или частично да освобождават активи, които представляват вземания от регионални правителства или местни органи на държавите членки.
 Член 400, параграф 2, буква в) и член 493, параграф 3, буква в)
 Компетентните органи могат напълно или частично да освобождават експозициите на дадена институция към нейното предприятие майка или дъщерни предприятия.
 Член 400, параграф 2, буква г) и член 493, член 3, буква г)
 Компетентните органи могат напълно или частично да освобождават експозициите към регионални или централни кредитни институции, с които кредитната институция е свързана в мрежа и които отговарят за паричните клирингови операции в рамките на мрежата.
 Член 400, параграф 2, буква д) и член 493, параграф 3, буква д)
 Компетентните органи могат напълно или частично да освобождават експозиции на кредитни институции към други кредитни институции, едната от които действа с нестопанска цел и отпуска или гарантира заеми, в рамките на законоустановени програми или съгласно собствения си устав, за насърчаването на конкретни стопански сектори при наличието на определена форма на правителствен контрол и ограничения върху използването на тези заеми, при условие че съответните експозиции произтичат от заемите, които са отпуснати на крайните получатели посредством кредитни институции, или от